SMC col·labora en una recerca de l’OMS sobre l’empoderament en salut mental: Participes? - Salut Mental Catalunya\nInici / Actualitat / Notícies / Innovació i recerca / SMC col·labora en una recerca de l’OMS sobre l’empoderament en salut mental: Participes?\nSalut Mental Catalunya participa en la recerca internacional “Recomanacions per l’empoderament de persones usuàries i familiars en salut mental” engegada pel Centre Col·laborador de l’Organització Mundial de la Salut de Lille (WHOCC Lille), arrel del llistat elaborat de 25 recomanacions dedicades a l’empoderament en el camp de la salut mental en 3 àmbits: defensa dels drets humans, participació en l’organització i avaluació del servei, i informació i comunicació.\nS’ha observat que aquestes recomanacions no tenen una implementació equitativa als estats i, a vegades, fins i tot els propis protagonistes, les desconeixem. Per aquest motiu, l’OMS ha encarregat a al WHOCC Lille aquesta recerca per esbrinar en quina mesura s’acompleixen aquestes recomanacions, que es duu a terme amb una dotzena d’investigadores, entre les quals, Salut Mental Catalunya.\nLa primera part consisteix en una enquesta online dirigida a persones usuàries de serveis de salut mental (ex-usuàries també) i les seves famílies o persones properes que acompanyen o fan suport, per a que qualifiquin la rellevància i la implementació de les recomanacions en funció de tres criteris: importància, aplicació concreta i esment en els textos oficials i la legislació.\nEn segon terme, WHOCC Lille serà el responsable de realitzar una anàlisi exhaustiva dels resultats recollits pels diferents països a través de les enquestes. Aquestes permetran classificar les recomanacions d’acord amb els tres criteris, comparar criteris i analitzar diferències entre usuaris i cuidadors, i entre països.\nAquestes dades ens permetran tenir una imatge real de la situació a casa nostra per poder analitzar la situació i pensar en següents passes.\nSi vols més informació sobre el projecte, la trobaràs en aquest enllaç, o contactant amb el responsable del projecte Carles Bonete carles.bonete@salutmental.org.\nCom participar a l’enquesta?\nTens més informació en aquest enllaç.


La rotonda de la Bicicleta, tallada totalment al trànsit dijous per obres d’asfaltat | Canal Terrassa\nLa rotonda de la Bicicleta, tallada totalment al trànsit dijous per obres d’asfaltat\nL’afectació al trànsit és més notòria des d’aquest dimecres a dos importants punts viaris de la ciutat. I és que tot i que durant l’estiu són diverses les actuacions que l’Ajuntament porta a terme per reasfaltar o millorar carrers, aquesta setmana els treballs afecten dues importants rotondes com són la del carrer Colom, al polígon de Santa Margaria, i la de la Bicicleta.\nEn el primer cas, els operaris treballen al carrer Colom per reparar el paviment en la rotonda de Parc Vallès, ubicada entre l’avinguda Tèxtil i el carrer Albert Einstein, al polígon Santa Margarida. Els vehicles es desvien aquests dies per itineraris alternatius ja que le obres es preveu que acabin el 17 d’agost.\nTambé són ja visibles i comporten afectacions al trànsit els treballs que s’estan duent a terme a la rotonda de la Bicicleta, al passeig 22 de Juliol. Si bé entre dilluns i dimecres s’hi ha fet els preparatius, serà el dijous 10 d’agost quan es talli tota la rotonda per fer-hi la capa d’asfàltic superior. El trànsit en sentit Estació del Nord es desviarà pels carrers Sant Gaietà, Montserrat i Sant Leopold i en sentit Rambla pels carrers de la Independència i Transversal. Les línies 1, 2, 3 i 6 es desviaran per l’avinguda Josep Tarradellas, Abat Marcet i Bartoneu Amat.\nRecordem que fins al 23 d’agost continuen també els treballs a l’entorn de la Rambla, on s’en reasfalta el tram entre els carrers de Gutenberg i Blasco de Garay. Mentre durin les obres, els autobusos i vehicles autoritzats que pugin per la Rambla seran desviats pels carrer Doctor Cabanes, Vinyals i Portal de Sant Roc per reincorporar-se a la Rambla. Els que baixin ho seguiran fent per la mateixa Rambla. Les obres obliguen a desplaçar també les parades de bus i taxi.\nTotes tres actuacions compten amb un import total de 750.000 euros.\nRoma, la nena de Terrassa sotmesa a un trasplantament de fetge, es recupera a la Vall d’Hebron


La paraula del mes: Filtrat versus decatanció - Olicatessen\nLa paraula del mes: Filtrat versus decatanció\nFiltrat versus decatanció\nLa decantació es basa en la diferència de densitat entre els dos components (en aquest cas l’oli d’una banda i l’aigua amb partícules d’oliva per l’altra), que fa que deixats en repòs, ambdós se separin fins a situar el més dens en la part inferior de l’envàs que els conté. D’aquesta manera, podem buidar el contingut (és a dir, el aciete) per dalt.\ndipòsit decantació, deposito de decantación\nDefinició (Wikipedia): A la decantació es separa un sòlid o líquid més dens d’un altre fluid menys dens i que per tant ocupa la part superior de la mescla.\nPer exemple, si es pretén separar una certa quantitat (reduïda) d’una emulsió d’aigua i oli es pot carregar en un embut de decantació, que després de reposar el temps suficient perquè aparegui una separació clara de les dues substàncies, es pot separar en dues fraccions. Per això s’obre l’aixeta inferior i es deixa escórrer el líquid més dens (en aquest cas l’aigua) i just quan s’observa que la interfase d’ambdós líquids va aproximant-se a la vàlvula es talla el flux. En aquest moment es té l’aigua recollida en un recipient, i l’oli dins de l’embut de decantació\nOperació que consisteix a treure els residus sòlids que han pogut quedar en suspensió en l’oli.\n(Per Mercacei: Mercacei)\nFiltrat: Eliminar les partícules en suspensió de l’oli per evitar l’aspecte tèrbol abans de l’envasat.\nLa filtració és una tècnica, procés tecnològic o operació unitària de separació, per la qual es fa passar una barreja de sòlids i fluids, gas o líquid, a través d’un medi porós o mitjà filtrant que pot formar part d’un dispositiu denominat filtre, on es reté de la major part del o dels components sòlids de la mescla.\nAquesta tècnica, encara que és cert que és més ràpida i garanteix l’eliminació de l’aigua i partícules de l’oliva, també és més agressiva, ja que en el filtre, es perden polifenols i es generen residus no reciclables.


dilluns, 22 d'abril de 2013 13:47\nVídeo: Lluís Martínez/ Eva Rosa\nL’Ajuntament de Gavà i la Generalitat acorden una comissió bilateral per promoure els sectors dels Joncs i Matabous\nL’alcalde gavanenc, Joaquim Balsera, s’ha reunit avui a Barcelona amb el conseller de Territori i Sostenibilitat, Santi Vila\nL’Ajuntament de Gavà i la Generalitat de Catalunya han acordat la creació d’una comissió bilateral per tal d'accelerar els projectes econòmics dels sectors dels Joncs i de Matabous. L’acord s’ha pactat en una reunió que l’alcalde de Gavà, Joaquim Balsera, ha mantingut aquest matí amb el conseller de Territori i Sostenibilitat, Santi Vila, a la seu del Departament a Barcelona. En aquesta reunió, Balsera li ha exposat a Vila “tots els plans que Gavà està treballant pel seu desenvolupament econòmic, fonamentalment el desenvolupament urbanístic dels sectors dels Joncs i Matabous que actualment necessiten una modificació del pla general”. Balsera ha destacat que “és important que ens anticipem, i per nosaltres és cabdal pel nostre futur tenir compensat el creixement que tindrem des de la perspectiva de l’habitatge amb aquest creixement de l’activitat econòmica que estem treballant i podem tenir en el territori”.\nEls terrenys a que fa referència Balsera són una barreja d’equipament metropolità i local i zones de qualificació agrícola ubicades fora del Parc Agrari del Baix Llobregat i que sumen en total unes 130 hectàrees. Per gestionar la promoció d’aquest sòl, Balsera i Vila han acordat la creació d’una comissió bilateral “per establir mesures el més aviat possible en la direcció d’analitzar aquests entorn que és estratègic, m’atreviria a dir fins i tot per Catalunya, i poder desenvolupar-lo quan abans millor”.\nEtiquetes: Actualitat Ajuntament de Gavà Economia Joaquim Balsera\nDarrera actualització de dilluns, 22 d'abril de 2013 18:38


A vuit mesos del seu inici ja hi ha més de cent reserves per a la Transpyr 2015 ·\nInici Esports A vuit mesos del seu inici ja hi ha més de cent...\nA vuit mesos del seu inici ja hi ha més de cent reserves per a la Transpyr 2015\nL'alcaldessa de Roses, Montse Mindan, i el director de la Transpyr, Francesc Sallent, tallant la cinta de sortida de la Transpyr 2014\nLa repercussió internacional de la Transpyr 2014, la més dura de la història, amb emissions en televisions de tot el món fa créixer el mite i les expectatives\nL’alcaldessa de Roses, Montse Mindan, i el director de la Transpyr, Francesc Sallent, tallant la cinta de sortida de la Transpyr 2014\nConsolidada com una de les proves més dures del món, Transpyr ha plantejat en les últimes edicions una estratègia d’internacionalització que està donant els seus fruits. L’any passat el 45% dels i les ciclistes venien de fora de les nostres fronteres el que permet els participants compartir experiències amb esportistes de tot el món en les dues modalitats: carretera i muntanya. Per aquesta sisena edició, a més, la lluita per ser els més ràpids es presenta molt més interessant amb un nivell cada vegada més alt dels participants.\nPer tot això, la carrera per aconseguir una plaça en les dues modalitats de Transpyr 2015 ja ha començat. Prop de 100 ciclistes entre BTT i carretera s’han inscrit a nou mesos vista de la prova. Volen aconseguir el distingit mallot de FINISHER de TRANSPYR a l’arribada a Hondarribia. Una peça que els acredita com a supervivents en una de les proves més dures a què un es pot enfrontar en el panorama ciclista mundial. Els distingeix, en fi, com graduats en ciclisme.\nAquesta sisena edició conserva el mateix atractiu i exigència a nivell de recorregut, amb aquest dur format de 7 etapes que comença a Roses per a bicicleta de muntanya i a Cadaqués per a carretera. Les etapes estan separades per una mitjana de 110 km amb 2600 metres de desnivell, tindran arribades i sortides a Camprodon, la Seu d’Urgell, el Pont de Suert, Aínsa, Jaca i Roncesvalles per assolir finalment el Cantàbric a la bonica ciutat d’Hondarribia, final antològica per a una aventura èpica.\nTranspyr rep participants de tots els continents per la seva personalitat única que s’explica per l’espectacular i molt treballat itinerari que uneix Mediterrani i Cantàbric al llarg dels Pirineus.\nL’equip més ràpid de la modalitat BTT de l’any passat, Israel Núñez i Roberto Bou de Massi / Tomás Domingo van establir un espectacular temps de 29 hores i 54 minuts. Una marca a batre en aquesta edició que començarà el dia 28 de juny i acabarà el 4 de juliol.\nCom ja és tradició, ciclistes de rodes fines i muntanyencs seran companys de viatge, compartint experiències en els mateixos punts d’etapa. Tots ells travessaran paratges desconeguts, ports desafiadors i, per als més competitius, trams cronometrats.\nPer més informació podeu mirar els vídeos de ciclisme de carretera i de muntanya, a www.transpyr.com, www.transpyroad.com o contactant info@transpyr.com\nArticle anteriorEls pressupostos de Roses per 2015 no contemplen la construcció de l’aparcament soterrat a front de mar\nArticle següentLa doctora en Biologia Molecular, Montserrat Vendrell, a l’institut Ramon Muntaner


Suport – Fibrosi Quistica\nSuport a la lluita contra la Fibrosi Quística\nVoleu mobilitzar-vos i recollir fons per ajudar l’Associació Catalana de Fibrosi Quística a terme les seves accions?\nAquí teniu uns quants exemples d’activitats organitzades per amics i amigues d’arreu de Catalunya\nSi us animeu, poseu-vos en contacte amb l’associació\nDes de el grup de @supermamis de l’Associació Catalana de Fibrosi Quística han començat una iniciativa per al dia 28 d’Abril, dia Nacional de la Fibrosi Quística. Aquí us deixem tota la informació. Us animem a compartir a les vostres…\nEl proper dissabte dia 30 de Novembre es celebra la Collsusbirra 2019. La Fira de la Cervesa Artesana del poble de Collsuspina. Dins la campanya per a la Fibrosi Quística “Tú respires sense pensar…jo només penso en respirar” que està…\n3er aniversari Mercat de Montgat\nLa setmana del dilluns 18 al dissabte 23 de novembre el Mercat de Montgat celebra el seu 3er aniversari. Durant tota la setmana faran activitats adreçades al públic en general. Dimecres 20 de novembre, a les 16:30 hores, i gràcies…\nBerenar Festa Solidària\nEl proper divendres dia 15 de novembre, a les 17 hores, i a l’Escola Pau Vila de Parets del Vallès, s’organitza el Berenar Festa Solidària a benifici de la Fibrosi Quística. Tota la recaptació es donarà a l’Associació Catalana de…\nDesfilada de moda a Granollers\nEl dissenyador Miguel Ángel Ibañez un any més amb la Fibrosi Quística. El proper diumenge dia 24 de novembre, a les 18:30 hores, a la Sala Francesc Tarafa (C/ Corró 47 de Granollers) tindrà lloc la desfilada de moda a…\nEls granets de sorra mouen muntanyes\nEl proper dissabte dia 23 de novembre, a les 17 hores i al compleix aquàtic de Vilafranca del Penedès tindrà lloc l’acte “Els granets de sorra mouen muntanyes”. Aquest acte vol donar a conéixer la Fibrosi Quística, malaltia que pateix…\nIV Concert Benèfic contra la Fibrosi Quística\nLa Xarxa de Familiars i Amics dels Garí & Cano organitza el proper dimecres dia 23 d’octubre, a les 19 hores, i al Saló d’actes del Col·legi Sant Ignasi de Jesuïtes Sarrià (C/ Carrasco i Formiguera 32, Barcelona) el IV…\nUn any més SomNegra Literatura Negra i Criminal tornarà a col·laborar amb la Fibrosi Quística. Tornaran a realitzar un sorteig solidari que a més aportarà molts premis de la millor llibreria del gènere negre. Agrair a SomNegra que un any…\nAquests Reis ens varen fer un altre regal: una trucada de la fotògrafa Mireia Hernández que volia dedicar el seu projecte i el de la dissenyadora Maeva a la Fibrosi Quística: un calendari amb fotografies del dia dia dels nostres…\nMostra d’Entitats de Gavà 2019\nGràcies als nostres amics de Gavà, el proper dissabte dia 5 d’octubre, l’Associació Catalana de Fibrosi Quística disposarà d’un estand informatiu a la Fira d’Entitats de Gavà que tindrà lloc al Parc de la Torre lluc i Rambla Maria Casas.…\nprevious post: Memòria Econòmica


Entrevista al gerent de Comercial Douma, Sergi Douma - Notes de premsa\nEntrevista al gerent de Comercial DOUMA, Sergi Douma\n"El nostre esforç ens ha consolidat com a una empresa de referència tecnològica al sector"\nL'any 2017, Comercial Douma va celebrar el seu 30 aniversari com a representant a la Península Ibèrica de diversos fabricants de maquinària per a l'extrusió del plàstic i indústria química.\nPregunta: Com ha evolucionat Comercial Douma des de la seva fundació el 1987? I el sector?\nResposta: Des de la nostra fundació, vam decidir associar-nos amb empreses d'alt nivell tecnològic, el que ens va dirigir a un determinat nínxol de mercat, a més, ens ha ajudat a evolucionar conjuntament per oferir un producte segons les necessitats de cada moment. Al principi, basat exclusivament en la producció i cost d'inversió, posteriorment es valoraven els baixos costos operatius, sense penalitzar la producció, és clar. A poc a poc, el consum energètic relatiu al rendiment va anar guanyant terreny i avui en dia s'han aglomerat tots els conceptes anteriors afegint el factor del mínim de material de rebuig a les produccions, incorporant per a això sistemes de control en línia i fora d'ella, pel que fa més de 5 anys ens centrem en incorporar aquestes tecnologies en la nostra oferta.\nParal·lelament, els materials s'han anat tornant més tècnics i per tant més costosos, i en els últims anys, la utilització de materials reciclats i reciclables s'han orientat al mercat en els equips i processos que tenim avui dia.\nHi ha moltes diferències entre el mercat hispà-portuguès i el de la resta del món?\nÉs molt difícil fer una valoració d'un mercat a nivell mundial, ja que les diferències són múltiples. En la nostra opinió, el nostre mercat segueix la inèrcia que marquen la resta de mercats europeus, amb empreses cada vegada més especialitzades i de major grandària, per tant, amb més professionalitat que fa 20-30 anys.\nEn els darrers 2 anys s'està accentuant en el nostre sector la globalització de la mateixa, a través de les compres d'empreses multinacionals o simplement per la inversió de grans empreses a la Península Ibèrica (i altres països), per exemple, al sector de reciclatge , el que implica que no estem tan distanciats d'altres mercats europeus avui dia.\nQuin és el tret que diferencia Comercial Douma d'altres empreses del sector?\nEl nostre esforç continuat ens ha consolidat com una empresa de referència tecnològica en el sector, i ens ha permès guanyar-nos la confiança i fidelitat dels nostres clients i de les nostres representades. Tots els productes que comercialitzem i instal·lem, tenen com a principals característiques, un baix consum energètic amb un alt factor de productivitat. Oferim la màxima rendibilitat mitjançant la representació de les empreses més innovadores a nivell mundial i abastint als clients líders en cada sector específic en què ens hem anat especialitzant gràcies a la nostra estratègia d'oferir solucions holístiques de procés.\nLa seguretat dels operaris és bàsica en la nostra selecció de maquinària, així com el nostre compromís amb el medi ambient des dels nostres inicis en 1987. Aquest compromís ens ha portat a aportar el nostre granet de sorra per construir un món més sostenible per a futures generacions, seleccionant acuradament empreses (els nostres partners) que són respectuoses amb el medi ambient i tecnologies de diferents processos que ofereixen solucions, de diversa índole, per reduir a el màxim l'impacte de petjada de Carboni.\nEls nostres objectius no han canviat, seguirem invertint els nostres esforços en intentar conèixer amb el major temps possible d'antelació les necessitats de sector, incorporant tecnologies adaptades a aquestes necessitats. Tot això, no tindria sentit sense un increment de recursos dels nostres serveis, en la qual cosa ens estem concentrant actualment i a curt termini.\nPel que fa al futur del sector, entre tots hem d'aconseguir que sigui més sostenible, i nosaltres (els que treballem en aquest sector) podem aportar moltes solucions en aquest aspecte, no només en la R+D de materials i equips, sinó en la divulgació de notícies realment veraços sobre l'afectació a la petjada de carboni dels nostres productes comparativament amb altres de molta millor fama (per exemple, hem de re-utilitzar una bossa de paper més de 8 vegades comparat amb una bossa de material plàstic biodegradable en relació a la petjada de Carboni).\nEstem vivint un escenari complicat des de l'aparició del coronavirus, com està vivint Comercial Douma aquest període tan complex?\nCertament és un moment molt complicat a nivell economicosocial, que ens afecta a tots. En el nostre cas, hem tancat un any 2020 amb una clara reducció en la tendència de creixement que estàvem portant durant els últims anys, però tots nosaltres hem d'agrair que gran part del nostre sector es va considerar de primera necessitat, de manera que no es va produir un col·lapse absolut i creiem que la majoria de les empreses que treballem en ell no hem patit greus perjudicis, sobretot la petita i mitjana empresa.\nLa recuperació pel que fa a la pandèmia ja va començar en el segon trimestre d'aquest any, gràcies a la injecció de fons europeus principalment, i a la inversió de grans empreses mundials en el reciclatge dels plàstics. No tenim la certesa del que pot passar, però nosaltres som optimistes en els nostres sectors.\nLògicament, després de 10 participacions, aquesta serà l'onzena, hem tingut experiències molt diverses i pel fet que l'esdevingut és històricament únic, la nostra primera reacció va ser tendir a una clara incertesa, fins i tot lleuger pessimisme. A mesura que s'han anat apropant els dies i veient que la situació sanitària millorava i posteriorment l'actitud de sector, que pel que hem pogut percebre, està molt interessat en aquest certamen, el que ens fa afrontar-lo amb molta il·lusió i optimisme.


BLOG DE GARBÍ 2021-22: de desembre 2021\nUN ÚLTIM ESFORÇ 10.12.21\nEns trobem en un moment d'acabament de trimestre, amb tot el que això comporta: ordenar i muntar àlbums, preparar Nadales, fer activitats del calendari d'Advent, i en definitiva, estar sempre disposats a aprendre coses noves.\nDins del projecte "la conquesta de l'espai", vam estar visitant la web de la NASA.\nVam trobar moltíssima informació i vam decidir fer propostes a la classe després d'indagar i remenar una bona estona.\nUna altra activitat que vam fer va ser llegir dues entrevistes que li van fer a dos astronautes, el Scott Kelly, astronauta que més temps va passar sol a l'espai i el Terry Virts, pilot més jove de la història de la NASA. Després vam comentar-les, ens vam plantejar la possibilitat d'estar sols o no dins d'un coet inclús vam formular altres preguntes que els podríem haver fet si els haguéssim tingut davant.\nTambé vam tenir temps per posar a prova els nostres coneixements generals de l'univers d'una manera més lúdica.\nPer últim, vam preparar les nostres bases lunars pel concurs que es va dur a terme el divendres a la tarda. Estàvem molt emocionats!!\nEl Sergi i alguns companys, ens van ajudar en la fase final.\nAquí us deixem un vídeo perquè veieu que el més important és participar, veure les errades, en aquest cas del llenguatge de programació i sempre participar amb il·lusió.\nAl projecte comú "Trip to Spain" vam arribar al final del repte 3. Després de treballar les escales a l'aula, vam haver de reproduir la nostra habitació en un plànol. Alguns vam utilitzar una escala més petita 1:5, i d'altres vam utilitzar una escala més gran, 1:20, però en general l'activitat ens va agradar i estem contents amb el resultat final.\nVam comentar tots els plànols i què podíem millorar.\nA l'aula, els mestres ens van fer una activitat final d'escales per demostrar si havíem entès el concepte, i realment, molts teníem dubtes. Haurem d'estar més atents quan treballem aspectes més difícils i posar tots els sentits per tirar endavant!\nVam dedicar una tarda a revisar els exercicis i som conscients que ara ho veiem tot més clar.\nLa següent i última tasca va ser introduir-nos al croquis. A partir d'una imatge aèria, després d'observar-la i identificar-ne els elements, vam intentar representar-la en forma de croquis. Quina feinada!\nAra ja us desitgem un molt bon cap de setmana!!


28 anys de Bola de Drac - BOLADEDRAC.CAT\nEstem de celebració, es compleixen 28 anys de Bola de Drac a Catalunya.\nTot va començar un 15 de febrer del 1990, quan un nen amb cua va entrar a les nostres cases a través de TV3, en substitució de la seva germana, Dr. Slump; i ens va encisar amb les seves aventures des del primer instant.\nA mesura que la sèrie avança, en Goku i els seus amics creixen i es fan més grans; i nosaltres anem creixent amb ells. De petits (i ara també) somiàvem en creure'ns que érem superguerrers i lluitar al costat d'en Goku i els seus companys, enemics com Freezer o MajinBu assassinaven la nostra família i nosaltres venjant i un cop guanyats els enemics, reuníem amb en Goku les set boles de drac i demanàvem a Xeron la resurrecció dels nostres familiars i amics. Jugàvem amb els amics a fusionar-nos i fèiem lluites imitant el torneig de la sèrie i les tècniques dels nostres amics; vam plorar amb la mort de Krilín o Goku, vam riure amb les accions picants del Follet Tortuga...\nSembla ahir, i ja han passat 28 anys! "Bola de Drac" ja formava part de les nostres vides.\nAra, han passat 28 anys de la primera emissió, i la sèrie gràcies a les peticions dels fans, ha tornat un 19 setembre del 2011 amb "Bola de Drac Z Kai" (remasterització de la saga Z sense farciment i fidel al manga de Toriyama) amb un èxit brutal; encara que la primera part va tornar el 2 de febrer del 2012.\nAlguns de nosaltres gaudim i vivim la sèrie amb els nostres fills o nebots, com fa 28 anys gaudíem de la sèrie amb els nostres avis i amb un bon entrepà de Nocilla i un refresc mirant bocabadats l'episodi diari de la nostra estimada sèrie. La vivim amb la mateixa intensitat del primer dia i ens seguim imaginant que som en Goku o qualsevol dels nostres herois. I és que per les nostres venes corre també sang de Guerrer de L'Espai.\n"Bola de Drac" forma part de les nostres vides. A dins de cadascú de nosaltres viu en Goku, en Vegeta o algun dels seus amics; els seus consells, l'amistat, el no rendir-se mai, superar-se cada dia més, el companyerisme, són valors que ens acompanyen cada dia a les nostres vides i que ens ensenya la sèrie. Ara ja sabem que tots serem fans de Bola de Drac per sempre, ja que les emocions i sensacions que sentim cada dia són bestials.\nEl "fenomen Bola de Drac" és més viu que mai. Un dels propers i espectaculars esdeveniments serà el fantàstic concert: "Dragon Ball Symphonic Adventure" que tindrà lloc el pròxim 3 de març a Barcelona. En aquest màgic concert podrem escoltar de forma orquestral, les músiques de Bola de Drac i Bola de Drac Z, mentre es projecten en pantalla els millors moments de la sèrie.\nFins i tot, els personatges de "Bola de Drac" són uns bons mestres de la llengua catalana per molts nous vinguts. La sèrie contribueix i molt en la immersió lingüística del català. Molts italians, francesos, ..., aprenen el català amb les aventures boladedraquianes.\nCap sèrie fa tant, com "Bola de Drac"!!!\nAra necessitem que la sèrie torni al seu horari habitual a les 21h; i que TV3 es decideixi a comprar els drets de la nova sèrie Dragon Ball Super, que al març acaba al Japó i que tant d'èxit està tenint a molts països com Itàlia.\nMoltes gràcies Goku, Vegeta, Bulma, Gohan, Cor Petit, Krilin, Xixi, i tota la colla de Bola de Drac, per entrar a les nostres vides i per continuar amb nosaltres!!!\nAquesta notícia ha estat redactada per Boladedrac.cat el dia 14/02/2018 a les 16:00\nNomés trobo a faltar el no poder haver vist a en Bills, Black Goku, Zeno Sama i companyis en català. No parlo de pel·lícules, parlo de la sèrie Bola de Drac Súper


Bòlit. Itinerancies i col·laboracions 2019\nArxiu i Edicions > Arxiu Activitat > 2019 > Itinerancies i col·laboracions 2019\nJO SÓC ALLÒ PROHIBIT\nExposició / Projecte audiovisual\nInauguració: 13.11.2019 / 19h\nEspai balcó - Arts Santa Mònica\nCoproducció de la Xarxa de Centres d'Arts Visuals de Catalunya, Arts Santa Mònica - Departament de Cultura i LOOP Barcelona.\nEn el marc del Festival LOOP Barcelona 2019, Isaki Lacuesta estrena a l'Arts Santa Mònica el seu projecte. La instal·lació Jo soc allò prohibit configura una cartografia de la "prohibició" i dels seus imaginaris, aquí i ara, perquè cap forma d'entendre una societat millor que la d'atendre tot el que aquesta es nega a si mateixa. Què tenim prohibit dir, fer, pensar, transmetre, imaginar? D'acord amb quins consensos s'estableixen els límits i dics de la convivència social?\nEn un espai íntim, l'espectador es confronta a una antologia exhaustiva d'imatges i relats que literalment es defugen: una imaginació escàpola, com la selfie que ens fem quan ningú no ens mira i, davant del mirall, ens busquem amb l'últim extrem del reüll.\nPer encarar la imatge prohibida, l'espectador ha d'aprendre a ser Perseu contra la Medusa.\nAjudant de direcció, documentació addicional: Bruno Nevada Wilde\nNivell 0 i nivell 2\nProdueix: Arts Santa Mònica - Departament de Cultura, Bòlit, Centre d'Art Contemporani, Centre Pompidou\nEn col·laboració amb: Institut Ramon Llull i iGuzzini\nFOC D'AQUELL FOLL\nExposició dels resultats de la beca de creació en ceràmica contemporània de Jordi Mitjà convocada per el Bòlit, Centre d'Art Contemporani i l'Escola Municipal d'Art.\nDel 14 de febrer al 15 de març de 2019\nInauguració: 14 de febrer, a les 19.30 h\nBeca de creació en ceràmica contemporània\nPati (Sala Pati) de La Mercè\n"Aquest és un projecte d'escultura, certament, atrapada en el fang i en aquest ofici atàvic. Amb els conceptes i les derives que, de la ceràmica i de la seva basta cultura se'n deriven. La proposta pretén forjar un camí cap a la pràctica i els processos dels ceramistes primigenis" Jordi Mitjà.\nDirecció tècnica de la residència: Providència Casals\nCoordinació de l'exposició: Manel Bayo\nHo organitzen: Escola Municipal d'Art i Bòlit, Centre d'Art Contemporani. Girona\nDel 26 de gener al 2 de març de 2019\nInauguració, dissabte 2 de febrer a les 12h\nCasa de la Paraula - Santa Coloma de Farners\nL'exposició és una coproducció de la Casa de la Paraula i el Bòlit, Centre d'art contemporani de Girona, que amb aquest projecte donen continuïtat a la seva col·laboració per a produir i exhibir projectes artístics que es programen a ambdós equipaments.\nL'acte inaugural inclou la realització de la performance, Pensaments tentaculars, amb la Denys Blacker i el col·lectiu d'artistes Ocells al cap.


La CUP veu un “acte de dignitat” en la intervenció de Puigdemont\nLa CUP veu en la compareixença del president Carles Puigdemont un “acte de dignitat”. Així ho ha assegurat en un comunicat fet públic aquest dimarts, després de la roda de premsa que ha ofert el cap de l’executiu des de Brussel·les, on s’hi quedarà fins que se li garanteixi un “judici just”. No obstant això, el partit de l’esquerra independentista ha reiterat la seva crida a fer efectiva la declaració d’independència.\n“Insistim que la millor acció per consolidar la República és començar a fer acció de govern en clau republicana, cosa que vol dir aprovar els primers decrets republicans i declarar l’inici i l’obertura del procés constituent”, insten els anticapitalistes. Malgrat tot, denuncien que fins ara s’ha demostrat que “durant aquest dos darrers anys no s’ha fet la feina en la creació i consolidació d’estructures d’Estat”. Lamenten un “excés d’improvisació” durant els últims mesos.\nDes de la CUP fan seva la denúncia de Puigdemont sobre “l’actuació antidemocràtica de la justícia espanyola i la impunitat amb la qual actua l’extrema dreta espanyolista”. També comparteixen la crida a oposar resistència a les mesures “antidemocràtiques” del 155, i expressen la seva solidaritat amb la presidenta del Parlament, Carme Forcadell, i els membres de la Mesa que hauran de declarar davant del Tribunal Suprem. Ho titllen de “revenja política”.\nPer altra banda, els anticapitalistes també han convocat una assemblea nacional extraordinària pel diumenge 12 de novembre. La trobada servirà per debatre l’escenari polític des de la declaració d’independència, incloent-hi les eleccions del 21-D convocades per Mariano Rajoy. Aquest dissabte hi ha convocada també una reunió del Consell Polític a Perpinyà, per concretar l’organització i debat de l’assemblea.\nUn llegat difícil 4 views


Foment del Treball reconeix Francisco Reynés amb la Medalla d'Honor a l'Empresari de l'Any - Foment del Treball\nLa patronal catalana distingeix també a Montserrat Caballé, in memoriam, amb la Medalla d’Honor per la seva Trajectòria Artística i Transcendència Social i Joan Pujol amb la Medalla d’Honor per la seva Trajectòria com a Secretari General del Foment durant 35 anys\nEls Premis Carles Ferrer Salat reconeixen a Aigües de Barcelona per la seva tasca de compromís social; a Cellnex Telcom per apostar en R + D; a Nufri per la seva responsabilitat amb el medi ambient; i, finalment, a Grup Cañigueral per la seva estratègia d’internacionalització.\nFoment del Treball lliurarà els seus guardons en un acte que tindrà lloc demà 20 de desembre a l’Hotel Sofia de Barcelona.\nDossier dels Premiats\nFoment del Treball celebra enguany l’onzena edició dels premis anuals que reten homenatge a l’empresari i economista Carles Ferrer Salat. Aquesta edició reconeix empreses i empresaris en les categories de Compromís Social, R + D, Internacionalització i Medi Ambient i les tres Medalles d’Honor a Empresari de l’Any, Trajectòria Empresarial i Trajectòria Artística i Transcendència Social. Aquests guardons es lliuraran durant el sopar que organitza Foment del Treball, en un acte que tindrà lloc demà amb presència destacada de figures de la societat catalana i espanyola en l’àmbit sociopolític i empresarial.\nEn aquesta edició, Foment del Treball lliurarà tres Medalles d’Honor. La patronal catalana reconeixerà Francisco Reynés, president executiu de Naturgy, amb la Medalla com Empresari de l’Any per la seva trajectòria professional al llarg d’aquest 2018, com a figura crucial en el procés de canvi i modernització iniciat per Naturgy; Joan Pujol, ex secretari general de Foment, amb la Medalla per la Trajectòria Empresarial pel seu compromís amb el món empresarial català durant més de tres dècades; i, finalment, a Montserrat Caballé, in memoriam, per la seva trajectòria artística i transcendència social.\nAquests premis distingeixen la tasca realitzada per les empreses i destacats empresaris, durant l’últim any o bé al llarg de la seva trajectòria. Foment del Treball, reconeixerà aquest any Aigües de Barcelona per la seva tasca en Compromís Social; Cellnex Telcom per apostar en R+D; el Grup Cañigueral per la seva estratègia d’internacionalització; i, finalment, Nufri pel seu compromís amb el Medi Ambient.\nFoment del Treball distingirà, in memoriam, Montserrat Caballé amb la Medalla d’Honor per la Trajectòria Artística i Transcendència Social pel seu impacte extraordinari en el pla internacional i la promoció i popularització de la cultura gràcies, no només als seus inigualables èxits professionals, sinó també a la seva voluntat i capacitat per posar la seva figura i el seu èxit al servei de la societat en un exercici excel·lent de compromís i afecció amb la ciutadania. Una veu imprescindible per comprendre la història i el desenvolupament de la lírica del segle XX.\nJoan Pujol Segarra, ex Secretari General de Foment del Treball, serà distingit amb la Medalla d’Honor per la seva Trayectora Empresarial. Joan Pujol ha ocupat el càrrec de Secretari General de Foment durant 35 anys, des de 1983 fins a principis de desembre. Aquesta medalla reconeix el seu compromís amb el món empresarial català durant més de tres dècades i la seva contribució a fer de Foment una institució respectada i influent.\nFoment distingeix, enguany, el president de Naturgy, Francisco Reynés, amb la Medalla d’Honor a l’Empresari de l’Any per la seva carrera professional al llarg d’aquest any 2018 com a figura crucial en el procés de canvi i modernització iniciat per Naturgy. El nou Pla Estratègic de la companyia, liderat per Franciso Reynés, està concebut per donar una resposta eficaç i dinàmica als plantejaments de la transició energètica, des d’una visió empresarial i de servei que situa el client en el centre de totes les decisions i enfoca la companyia cap a una energia més neta i global. Foment també ha volgut reconèixer l’encert del nou rumb organitzatiu de la companyia, més àgil i d’acord amb l’entorn internacional que Naturgy vol i pot liderar. Un entorn en el qual elements de transformació, com la digitalització, requereixen d’una resposta ràpida i precisa, capaç al seu torn de capturar les oportunitats des del necessari rigor financer per generar valor per als seus accionistes i per a les diferents societats en què opera.\nEl jurat d’aquesta edició de les Medalles i Premis de Foment del Treball ha acordat distingir mitjançant quatre premis a les categories de Compromís Social, R + D, Internacionalització i Medi Ambient a:\nAigües de Barcelona (Compromís Social)\nCellnex Telecom (R + D + I)\nGrup Cañigeral (Internacionalització)\nNufri (Medi Ambient)\nAmb el premi en la categoria Compromís Social el Jurat reconeixerà a Aigües de Barcelona, per la seva vocació i compromís amb la societat i els entorns en què té presència. Des 2012, la companyia disposa d’un Fons de Solidaritat per ajudar a pagar el consum d’aigua a les famílies amb dificultats. El Fons de Solidaritat d’Aigües de Barcelona és una iniciativa gestionada en col·laboració amb els serveis municipals de 22 municipis de l’àrea metropolitana de Barcelona, a més d’entitats del tercer sector social. Aquesta iniciativa va adreçada a les persones que estan en situació de vulnerabilitat, i el seu principal objectiu és ajudar a superar la situació de risc en què es troben aquestes persones. Fins a la data, el Fons ja ha bonificat l’aigua a 24.758 famílies, amb una inversió prop dels 13 milions d’euros.\nEn la categoria R+D, Foment guardonarà Cellnex Telecom principal operador d’infraestructures per a les telecomunicacions d’Europa, per la seva aposta pel desenvolupament de la seva xarxa, que compta actualment amb més de 28.000 sites i posiciona la companyia en el desenvolupament de xarxes de nova generació. La companyia dóna servei a Itàlia, Països Baixos, Regne Unit, França i Suïssa. Cellnex Teleocom ofereix als seus clients un conjunt de serveis destinats a assegurar les condicions per a una transmissió fiable i de qualitat per a la difusió sense fil de contingut, ja sigui per veu, dades o continguts audiovisuals. A més, desenvolupa solucions en l’àrea de projectes “Smart Cities”, que optimitzen els serveis per al ciutadà a través de xarxes i serveis que faciliten la gestió municipal. En aquest àmbit, Cellnex Telcom està desplegant una xarxa de comunicacions intel·ligents que permet la connexió entre objectes i, per tant, el desenvolupament d’un ecosistema sòlid per l’Internet de les Coses (IOT) a Espanya.\nEl premi a la Internacionalització es lliurarà al Grup Cañigueral en reconeixement a l’expansió de la seva activitat. Amb més de 50 anys d’història, el grup d’empreses carni alimentari és un dels principals exportadors a la Xina i la primera empresa espanyola en aconseguir l’homologació per exportar carn de porc als EUA. Genera més de 3.500 llocs de treball en els seus 11 plantes de producció i els seus productes són presents en 50 països dels cinc continents.\nNufri rebrà el Premi Carles Ferrer Salat en la categoria de Medi Ambient per la seva aposta per la descarbonització en el seu procés de producció, i per l’impuls d’energies renovables (solar, hidràulica i biomassa), així com per l’eficiència amb la cogeneració de residus . Nufri produeix i comercialitza una variada gamma de fruites i hortalisses fresques durant tot l’any. Les seves avançades tècniques de refrigeració, conservació i emmagatzematge garanteixen el respecte de la cadena del fred i la qualitat de la seva producció.\nAmb la institució dels seus premis anuals, Foment del Treball vol reconèixer i agrair l’esforç i la determinació de destacades personalitats del nostre entorn pel seu compromís amb el desenvolupament social i empresarial. Brillant empresari català, Ferrer Salat va ser president de Foment en el moment del renaixement de la patronal catalana amb l’arribada de la democràcia: alhora, va ser també president fundador de la patronal espanyola CEOE i posteriorment president de la gran patronal europea UNICE, avui anomenada Business Europe.


Amb la compra de Calvin klein 2 In 1 Tank, et garantim que tindràs el millor equipament de fitnes. A traininn trobaràs la millor qualitat al millor preu online del sector. Escull-nos com la teva botiga de fitnes i centra’t només en disfrutar del teu esport favorit i el confort que t’ofereixen grans marques com Calvin klein. El nostre equip d’experts en fitnes posa al teu abast les millors valoracions dels productes que t’ajudaran a escollir exactament el producte que necessites. I sempre assegurant-te que aconsegueixes la millor oferta en Roba dona.


PERMEA obert d'educació i museus: Ara o mai\nPERMEA obert d'educació i museus: Ara o mai.\nDATA: Dissabte 28 de novembre de 2020.\nHORARI: De 10:00 a 14:00 hores.\nLLOC: Entorn virtual. Emisió en directe a través del canal de Youtube GVA Consorci de Museus.\nEn aqueixa ocasió comptem amb les veus de José Luis Pérez Pont, Julia Ramón, María Acaso, Rufino Ferreras, que conversaran entorn de 4 dilemes basats en el text de Maria Acaso, Mediar / Cuidar. Propostes per a educar a través de les arts en un món post-COVID, publicat en Textos Permeables #0.\nEls dilemes al·ludeixen a l’obvietat d’un canvi estructural. És necessari crear una varietat de programes d’educació en els museus més enllà del públic escolar tenint en compte que els departaments d’educació deixaran de visitar els museus d’arts visuals i les institucions culturals.\nRelacionat amb aquesta situació succeeix un altre factor insòlit: el dràstic decreixement dels públics, en general, la qual cosa ens permet abordar les nostres pràctiques des d’una posició que per primera vegada es desarrela del quantitatiu.\nPerò sense deixar la resta de la gent ”fora” del procés, pensar en altres formes de contacte amb els públics, des del digital. Una oportunitat per a la nova virtualitat.\nEn la segona part de la sessió l’artista i educador Jordi Ferreiro activarà ‘A senar-guided visit to a senar-existent exhibition’, una visita performativa que es pot seguir en realitat virtual des de casa.


5 sessions de tractament amb benes fredes + presso\nRedueix, tonifica i activa: 5 sessions de tractament reductor amb benes fredes + pressoteràpia al centre Estètica Dafne.\n49 € · Comprar ara\nRedueix, tonifica, estimula la circulació i activa el metabolisme amb 5 sessions de tractament reductor amb benes fredes + pressoteràpia al centre Estètica Dafne!\nLes benes fredes provoquen una reducció localitzada de temperatura, el que estimula la combustió dels greixos acumulats per tal de mantenir la temperatura corporal. És una reacció totalment natural de l'organisme, amb un gran efecte reductor i estimulants de la circulació. Millora el metabolisme local i té un potent efecte anticel·lulític.\nLa pressoteràpia és un sistema que ajuda a la circulació sanguínia i limfàtica eliminant així la retenció de líquids i toxines de l'organisme i activant el metabolisme. Consisteix en un compressor d'aire connectat a unes botes que arriben fins a la cintura per les quals circula aire a diferents pressions. Aquesta pressió d'aire es transmet al llarg de tot el sistema limfàtic i aconsegueix estimular la circulació limfàtica, de manera que ajuda al teu organisme a transportar els greixos i les toxines fins als canals de rebuig de la forma més natural possible.\nCompra ja el teu val online per aprofitar aquest descompte i suma punts que es transformaran en diners per les teves properes compres!\nPots adquirir fins a 2 vals per a tu, i els que vulguis per regalar.\nEl val inclou 5 sessions. Cada sessió té una durada aproximada de 55 minuts.\nHorari: dimarts, dimecres, dijous i divendres de 9:00 a 21:00 h. Dissabte de 8:30 a 18:00 h. Dilluns tancat.


Programació web - Diseño Web y programación\nSom experts en disseny amb CMS, en especial WordPress, podem personalitzar un template per tal que quedi exactament a gust del usuari. Contemplem, també, l’opció de generar un tema des de zero, o maquetant en WordPress un disseny creat en Photoshop o qualsevol altre mitjà de disseny gràfic.\nWordpress gaudeix d’un plugin immillorable per crear la teva botiga on-line de manera senzilla i molt pràctica. Si a més de la botiga en línia voleu tenir un blog aquesta és la vostre opció, amb WordPress i Woocomerce aquesta unió és possible.\nPer a projectes focalitzats en una botiga online, recomanem Prestashop, per la seva potència i multitud d’opcions d’enviament, cobrament, etc. Prestashop disposa d’una gran varietat de plugins per SEO, CORREOS, PAYPAL, SLIDERS, així com temes elaborats i adaptats a la temàtica del vostre negoci.\nMÉS INFORMACIÓ SOBRE PROGRAMACIÓ WEB\nPotser mai t’has aturat a pensar-ho però darrera de pràcticament tot allò que uses a internet hi ha una forta programació web. El desenvolupament dels llocs webs, de les aplicacions de cada detall que trobes quan navegues tenen un programador web darrera. Coneix per què és important contractar un vertader professional.\nPer què has de contractar a professionals en programació web\nAvui dia, trobaràs un munt de gent que es dedica a la programació web i al desenvolupament de sistemes, aplicacions i demés eines, però la pregunta és la següents: són professionals idonis? Compten amb els coneixements i la capacitat suficient per a realitzar el treball que necessites correctament? A vegades, allò econòmic acaba sortint molt car.\nEstàs pensant muntar un lloc web que tingui moltes visites i pel qual invertiràs un bon contingut. Imagina que, si desenvoluparàs alguna que té a veure amb els diners i els negocis, necessites seguretat extrema. No oblidis que qualsevol cosa mal feta pot perjudicar la teva posició en cercadors, des del disseny fins a l’ús correcte de les keywords fortes del teu lloc web. Escatimaràs en programació i desenvolupament web?\nSi fas una bona inversió en professionals de confiança, la teva programació web serà de qualitat i això acabarà reflectint-se en les ventes, les visites i les impressions de publicitat. No en tinguis cap dubte. En el cas contrari, pots acabar penalitzat pels cercadors o amb problemes de navegació en el teu lloc web, per citar només dos maldecaps que poden donar una mala programació web.\nEn què pot ajudar-te un programador web expert?\nQuan contractes programació web amb anys d’experiència, estàs adquirint un servei de confiança, que t’ajuda en molts aspectes. Per a que te’n facis una idea, en aquestes coses, entre d’altres, et pot ajudar un programador per a que el teu projecte sigui un èxit:\nMuntar el teu lloc web d’e-commerce. Si estàs pensant en fer ventes on-line i et vols capbussar en el comerç digital, un programador web et pot ajudar a que desenvolupis el teu lloc web d’e-commerce d’una manera 100% segura i d’acord amb el que necessites per al teu lloc web.\nAjudar-te a monitoritzar el teu bloc. Si tens un bloc que compta amb molt potencial, pots acudir a un programador web per a que t’ajudi a treballar el SEO i, a més, t’orienti per a monitoritzar el teu bloc mitjançant la inserció d’avisos publicitaris de Google o qualsevol altra empresa. Pot ser una cosa que t’ajudi notablement si creixen les visites i les impressions de publicitat.\nFer que la teva web estigui en diversos idiomes. Avui dia amb la bona ajua de la programació web i els plugins, tenir un lloc web en molts idiomes és una cosa completament possible. T’havies plantejat la possibilitat de vendre els teus productes en una altra llengua? O que el teu contingut es llegeixi al mercat xinès? Un desenvolupador et pot ajudar a aconseguir-ho.\nCrear la teva pròpia aplicació. No et vols quedar fora del món de les apps? És completament lògic. Una bona aplicació preparada amb la programació adequada pot donar-te molts rèdits en el teu negoci o projecte. Serveix per a augmentar les ventes, però també per a fidelitzar públic i encetar bon feedback amb ell, entre d’altres coses.\nFer anar el teu negoci a distància. Si estàs constantment viatjant o tens gent treballant a distància en el teu negoci o projecte, la programació web pot ajudar-te a instal·lar un bon servei que et permeti monitoritzar el teu treball, accedir des d’un escriptori virtual al teu lloc de treball i permetre també aquesta possibilitat a d’altres persones que treballen amb tu.\nOcupar-se del manteniment. Un cop tens ja el teu projecte web plenament implementat i en funcionament, és el moment on comença tot. No es tracta de carregar el lloc web i oblidar-se de l’assumpte. Un bon programador web t’ajudarà a fer el manteniment i el seguiment de tot allò que necessitis per a que la teva web funcioni a la perfecció i no travessis cap tipus de contratemps.\nOferir-te assessorament i servei tècnic. Està clar, a més d’ocupar-se dels problemes que eventualment sorgeixin, un desenvolupador i programador web t’assessorarà positivament quan calgui fer un canvi al teu lloc web. T’informarà de les novetats que hi ha al mercat per a incloure a la teva web. Serà un aliat del teu projecte.\nQuè esperes per a entrar en contacte amb el teu expert en programació web de confiança? La realització del teu projecte està esperant i està més a prop que mai. És hora d’animar-se!


Espai Orígens | Espai Orígens\nEstem especialitzats en el període prehistòric des de les vessants lúdica i turística però també investigadora. D’aquesta manera pretenem relacionar el coneixement que es desprén del treball de recerca dels arqueòlegs del Centre d’Estudis del Patrimoni Arqueològic de la Prehistòria de la UAB amb les activitats de caire experiencial que duem a terme per a tot tipus de públic.\nDefensem un tipus de turisme sostenible i respectuós amb el medi i per aquest motiu, promovem i fem difusió de les rutes naturals que es poden fer a peu o en bicicleta per l’entorn del nostre centre, al peu de la serra del Mont-roig i molt a prop de l’Aiguabarreig Segre-Noguera Pallaresa.\nLa nostra vocació de servei públic fa que també organitzem cicles d’activitats gratuïtes encarades a la població local, a les que posem les nostres instal·lacions a la seva disposició.\nVisita virtual al Centre Espai Orígens:


No sé si se'n pot treure gaire, de suc, de les cançons de Sangtraït a l'hora de portar-les a escena en format de 'juke box musical', tot i que he d'admetre que la idea d'agafar 'El comte Arnau' per maridar-lo amb els temes de la mítica banda de heavy de La Jonquera no és del tot dolenta. Jugar amb dos plans, a l'estil de 'La història interminable', amb una nena apassionada per la història medieval, la Blanca, a qui li cau a les mans un llibre 'especial' i que, de cop, acabarà dins el relat fantàstic que llegeix i que nosaltres veiem en paral·lel també és una bona decisió dramatúrgica.\nPerò, malauradament, 'El vol de l'home ocell' té altres problemes. D'entrada, la qualitat vocal dels intèrprets és dubtosa, llevat de comptades excepcions. La coreografia és una mica matussera. I la direcció d'actors és inexistent. És un musical fet amb molts pocs recursos, sense gaires idees d'execució, lent, sense ritme. Això no obstant, amaga talent en brut, com el de Jordina Camps (Blanca), que aixeca el nivell de la funció quan és ella qui porta la veu cantant. O el de Marc Andurell (Gombrèn, ombra de la nit). Gent jove agosarada que ha intentat aprofitar l'oportunitat de mostrar-se en un teatre professional, a 24 euros l'entrada.\nText i direcció: Joan Gallart, a partir de 'El Comte Arnau', de Joan Maragall. Amb: Laura Macip, Jordina Camps, Marc Andurell, Anna Camps, Anna Estol, Meritxell Alarcón, Carles Camps, Helena Romaguera.


Divendres 11. El Nadal és poesia – dia a dia, desig a desig\nImatge il·lustrada per Bruna Vinyeta, estudiant de Secundària del Col·legi Sant Miquel dels Sants. Vic\n11 de desembre de 2020. El Nadal se sent, es recita, es pinta i s’escriu. El Nadal és art, és emoció i és alegria. El Nadal és poesia. I, avui, l’alumnat de Secundària i Batxillerat del Col·legi Sant Miquel dels Sants comparteix amb nosaltres la seva manera d’entendre el Nadal.\nEls estudiants de 2n de Batxillerat Internacional® llegeixen el poema “Defensa de la alegría”, del poeta uruguaià Mario Benedetti, que ens parla de com hem de defensar l’alegria de tantes situacions de la vida, del desànim i de les dificultats. L’alegria, diu el poeta, és un dret preuat dels homes i les dones. Per la seva banda, les estudiants de 1r i 3r de Secundària Bruna Vinyeta, Ona Llop, Juana Cuéllar, Sara Dari, Ariadna Bertran i Sanae Bouzakoura ens feliciten el Nadal amb creacions pròpies. També ho fan els estudiants de 4t de Secundària amb el poema col·laboratiu “Un recer d’esperança”.\nEsperem que us agradin tant com a nosaltres i, si voleu, podeu compartir la vostra felicitació de Nadal amb nosaltres. Només cal que ens la feu arribar a través del correu electrònic stm@santmiqueldelssants.cat i la compartirem en aquest espai.\nLa Bruna Vinyeta de 1r de Secundària ens desitja “Bon Nadal” amb aquest time lapse.\nEls estudiants de 2n de Batxillerat Internacional® de la nostra escola llegeixen el poema “Defensa de la alegría”, del poeta uruguaià Mario Benedetti.\nL’Ona Llop ha escrit aquesta felicitació que ha dissenyat i editat la Juana Cuéllar. Ambdues cursen 3r de Secundària.\nLa Sara Dari, Ariadna Bertran i Sanae Bouzakoura de 3r de Secundària han creat aquest haiku.\nEls estudiants de 4t de Secundària han creat un poema col·laboratiu i l’han compartit en aquest vídeo que porta per títol: “Un recer d’esperança”


Torra adverteix que el PSOE està disposat a tornar a aplicar el 155\nPublicat 30/03/2019 15:40CET\n"Seguir intervenint els comptes catalans perqu no se'n fien. Tot aix no ho podem permetre"\nEl president de la Generalitat, Quim Torra, ha advertit aquest dissabte que el PSOE est disposat a repetir l'article 155 de la Constitució a Catalunya: "Si ho ha de tornar a aplicar, ho tornar a fer".\nEn presentar-se les candidatures de JxCat a les generals, municipals i europees, també ha alludit al fet que el Ministeri d'Hisenda no preveu aixecar les mesures de control reforat sobre els comptes de la Generalitat perqu entén que es mantenen les condicions per les quals es van establir el 2015: "La incertesa política".\n"La ministra diu que continuar intervenint els comptes catalans perqu no es fien. Tot aix no ho podem permetre", ha replicat Torra a aquestes declaracions de la ministra María Jesús Montero el divendres després del Consell de Ministres.\nTorra ha assegurat que sí que s'est "guanyant la batalla de l'opinió pública internacional", i ha retret al ministre d'Exteriors, Josep Borrell, anar-se'n quan li fan una pregunta difícil, en referncia a una recent entrevista.\n"Més greu ha estat que l'Advocacia de l'Estat, que depn del Govern del PSOE, pretén imputar ciutadans que van votar l'1-O", i ha recordat que ell mateix té una querella per presumpta desobedincia per no voler retirar llaos grocs de la Generalitat.\nA més s'ha referit al primer secretari del PSC, Miquel Iceta, a qui ha acusat irnicament de representar "el marxisme de Groucho Marx en la seva accepció més pura".\nTorra ha retret a Iceta dir, d'una banda, que si el 65% de catalans vol la independncia la democrcia haur de trobar un mecanisme per canalitzar-ho, per, d'altra banda, dir 24 hores després que un referndum no és possible, ha dit.\nQuant a "les dretes", ha advertit un perill en qu governin, i ha remarcat que la proposta 'estrella' de Vox és intervenir l'autonomia catalana, després de la qual cosa ha recordat que ja es va aplicar amb el vot favorable de PP, PSOE i Cs.\nHa insistit que JxCat va a les eleccions "més forta" i amb un projecte collectiu, i ha destacat que les seves llistes són les millors perqu defensen l'esperit de l'1-O.\nTorra ha demanat esperana i confiana als votants per a les eleccions generals, i ha reclamat que Barcelona "es tenyeixi de groc" i que els ajuntaments recolzin les institucions catalanes i li facin sentir que el poble est amb ells.


Un informe veu irregularitats en els contractes de la TV valenciana en la visita del Papa el 2006\nPER VALOR DE GAIREBÉ 15 MILIONS\nL'anàlisi aprecia un "incompliment generalitzat dels principis de publicitat i concurrència"\nMADRID - Dilluns, 11/10/2010 a les 17:42 CEST\nUn informe judicial arriba a la conclusió que en els contractes adjudicats per la Radiotelevisió Valenciana (RTVV) amb motiu de la visita del Papa a València el 2006, que van pujar a un total de 14.713.924,75 euros, es va donar un "incompliment generalitzat dels principis de publicitat i concurrència".\nL'informe, al qual ha tingut accés Efe, ha estat elaborat a petició de l'instructor del cas Gürtel, el magistrat del Tribunal Superior de Justícia de Madrid (TSJM) Antonio Pedreira, per la Unitat d'Auxili Judicial, que ha examinat la documentació i els justificants "de despeses referides a la contractació celebrada" per RTVV amb motiu de la visita papal.\nGestió aleatòria i subjectiva\nLa conclusió és que "l'actuació desenvolupada per l'òrgan gestor (RTVV) ha tingut per finalitat gestionar i adjudicar tots els subministraments i serveis de forma totalment aleatòria i subjectiva, evitant el compliment dels principis de publicitat, concurrència, transparència i objectivitat".\nBenet XVI va visitar València els dies 8 i 9 de juliol del 2006 amb ocasió del 5a Trobada Mundial de les Famílies, del qual RTVV tenia assignada "la cobertura internacional audiovisual, tant tècnica com operativa, dels actes", segons el conveni firmat per la Fundació organitzadora amb el director general de l'ens, Pedro García Gimeno.\nEl cost dels actes va ser de 14.713.924,75 euros, dels quals la gran part, 14.688.923,26 euros, va ser assumida per Televisió Autonòmica Valenciana (TAV), mentre que l'altra entitat dependent de RTVV, Ràdio Autonòmica Valenciana (RAV), es va fer càrrec de la resta. La TAV va tramitar 231 factures, emeses per 97 proveïdors diferents, per un import d'1.431.452,94 euros; va gastar 218.660,85 euros més en 183 contractes de personal per obra i va destinar el gruix de la seva inversió, 13.038.809,47 euros, a onze expedients de contractació.\nFalta de planificació\nEl més important d'aquests últims, per un import de 7.493.600 euros, va ser adjudicat per al "subministrament en règim de lloguer de pantalles de vídeo, so i megafonia" a l'empresa TECONSA, que segons l'informe va incomplir els termes del contracte firmat, ja que va subcontractar part dels treballs a altres companyies, malgrat no comptar amb l'autorització expressa de RTVV.\nLa Unitat d'Auxili Judicial assenyala així mateix que RTVV no va iniciar aquest expedient fins a l'abril del 2006, malgrat que ho "coneixia almenys des del 27 de febrer". El de TECONSA no és l'únic cas, ja que "malgrat conèixer amb la suficient antelació els serveis que havia d'oferir RTVV, la falta de planificació ha tingut com a conseqüència que pràcticament tots els expedients s'hagin tramitat mitjançant el procediment d'urgència".\nA més, en ells falta "alguna documentació administrativa que seria bàsica en qualsevol expedient: constància de la publicitat dels concursos, falta d'acreditació de la capacitat i solvència econòmica i tècnica, falta de justificació de la sol·licitud d'ofertes, etc.".\nProveïdor i client\nAltres irregularitats són la falta de publicitat dels expedients o el fraccionament de l'objecte del contracte, "de manera que un mateix subministrament s'ha fraccionat i s'ha tramitat mitjançant tres procediments diferents (contracte menor, negociat i concurs), però sempre hi havia un sol licitador i una sola oferta".\nL'informe també analitza les operacions de la TAV amb les empreses de la trama Gürtel i reflecteix dues factures per despeses de desplaçament i allotjament a favor de Pasadena Viatges que arriben a un total de 65.996,64 euros i una de 2.526,48 euros pagada a Orange Market pel lloguer i muntatge de "125 taules vestides amb tela blava" per a dos call center.\nOrange Market, dirigida per Álvaro Pérez Alonso, El Bigotis, considerat el delegat a València del suposat responsable de la xarxa Gürtel, Francisco Correa, apareix en la comptabilitat de la televisió no només com a proveïdor, sinó també com a client, ja que va operar com a agència de publicitat de la Diputació de Castelló, presidida per Carlos Fabra (PP) i va contractar un campanya per 32.281 euros.


Concert d'El Columpio Asesino al Cruïlla XXS, l'1 d'agost a Barcelona\nEl Columpio Asesino al Cruïlla XXS\nCinc anys s’han fet eterns sense la música de El Columpio Asesino. Però el passat mes de febrer, un lustre després del seu últim treball d’estudi, ens van deixar al·lucinats amb el seu nou disc. Ataque Celeste manté la seva essència electrònica i la barreja amb alguns elements d’altres gèneres com el krautrock o el pop. Així que potser l’espera ha valgut la pena.\nAixò sí, el viratge cap a sons més propers al pop no els hi ha fet perdre la seva senya d’identitat: un so psicodèlic que navega amb extrema precisió entre la bellesa i la foscor. Una combinació que resulta tremendament captivadora des del primer moment que l’escoltes.\nData: Dissabte 1 d’agost a les 21h


Intergraph - Viquipèdia, l'enciclopèdia lliure\nIntergraph és una companyia de programari fundada el 1969 amb el nom de M&S Computing, Inc. Va ajudar a solucionar un dels problemes més difícils d'aquells temps - com posar a un home sobre la lluna. Intergraph assistia a la NASA i a l'exèrcit dels Estats Units en el desenvolupament de sistemes de computadors per guiar míssils en temps real.\nIntergraph va ser fundada el 1969 com "M&S Computing, Inc.", per ex enginyers d'IBM que havien estat treballant amb la NASA i l'exèrcit dels Estats Units en el desenvolupament de sistemes aplicats a la computació digital per a guiar míssils en temps real.\nEl 1980, la companyia va canviar el seu nom de M&S Computing a Intergraph Corporation, reflectint la dedicació als gràfics.\nFins a l'any 2000 també s'havia dedicat al maquinari (principalment "Workstations"), però aquell any va vendre la seva gamma d'estacions de treball ViZualWorkstation Zx a Silicon Graphics i la seva sèrie de targetes gràfiques Intense3D a 3DLabs.\nL'empresa va incorporar, SmartSketch un programa de dibuix dissenyat per FutureWave Software pel PenPoint US i el EO Personal Communicator. Quan el Pen Computing no va prosperar, SmartSketch va ser portat a les plataformes Windows i Macintosh. i finalment havia estat venut a Broderbund Software que el va incorporar en algunes versions del seu programari Printshop.\nObtingut de «https://ca.wikipedia.org/w/index.php?title=Intergraph&oldid=21203415»\nDarrera modificació: 24 maig 2019 a les 04:07


Rere les passes dels templers: La veritable història de l'ordre del Temple ... - Ramon Sarobe - Google Libros\nRere les passes dels templers: La veritable història de l'ordre del Temple en terres catalanes\nPenguin Random House Grupo Editorial España, 4 oct 2018 - 208 páginas\nLa història dels templers a Catalunya, els monjos guerrers que van néixer al segle XII per defensar Terra Santa.\nAquest és un llibre sobre els templers a Catalunya, els famosos frares guerrers de les croades, que desaparegueren de la història deixant una estela de llegendes, rondalles i misteris. Però aquest no és un llibre sobre misteris, és un llibre sobre veritats. A través de les seves pàgines el lector anirà descobrint diversos aspectes de l'orde del Temple, alguns d'ells inaudits, que l'ajudaran a fer-se una idea força assenyada de qui van ser en realitat aquests homes.\nAixí, veurem els seus inicis modestos, quan l'orde dels Pobres Cavallers de Crist va ser fundat a Jerusalem l'any 1120; sabrem qui van ser els seus patrocinadors, i també els seus detractors; examinarem el seu dia a dia, les seves vestimentes i el seu armament; sabrem com combatien i en quants fets d'armes van estar; quins eren els seus temors, els seus orgulls i les seves esperances; els veurem viatjar i establir-se a terres catalanes; contemplarem com es van extingir en unes jornades èpiques i a la vegada tràgiques; i, finalment, examinarem amb cura els fets que han portat a parlar d'una llegenda dels templers.\nEn definitiva, seguirem els templers, anirem rere les seves passes, guaitant-los i observant-los per saber, no només qui eren, sinó també com eren.\nabans altre anar aquells aquests armes arribar avui banda bona camí cases castells cavallers cavalls combat començar comte contra coses creu Crist cristià cristians croada croades croats d’altres d’aquesta d’Aragó d’un defensa Déu devien diners disciplina donacions donar durant ells enemics eren especialment estaven Europa exemple feia feien final Finalment fossin França frares gairebé gent grans grup guerra guerres hauria haver havien història homes hospitalers important Jerusalem l’any l’exèrcit l’imperi l’orde lloc llocs lluita Malgrat medieval mena menys mestre militar militars molts món mort musulmans nobles nombre occidentals orde ordes ordes militars país Papa passar pecats pelegrins pels persones pocs poder podia podien portar portaven possible primera Ramon Berenguer regla regne de Jerusalem reis religiosa religiosos roba s’havia s’havien Saladí Sants sarraïns sergents seves sinó sota sovint Temple templers tenien tenir Terra Santa terres turcs unes vegades veure vist viure vots\nRamon Sarobe (Barcelona, 1971) és llicenciat en Història Medieval per la Universitat de Barcelona. Ha exercit d'arxiver i participat en la catalogació de diversos fons documentals medievals i moderns dels arxius catalans. Ha publicat diversos llibres i articles sobre la història del nostre país. Ha participat en diversos projectes de recerca, entre ells l'estudi de les tombes reials del monestir de Santes Creus, amb motiu de l'exhumació de les restes del rei Pere II el Gran, i també sobre la justícia a la Catalunya medieval. Així mateix, ha exercit de documentalista en diverses exposicions de temàtica històrica. Últimament ha comissariat l'exposició Templers, al Museu d'Història de Catalunya; també assessora la museïtzació del castell templer de Miravet.\nTítulo Rere les passes dels templers: La veritable història de l'ordre del Temple en terres catalanes\nAutor Ramon Sarobe\nEditor Penguin Random House Grupo Editorial España, 2018\nISBN 8416930317, 9788416930319


Els forfets de temporada de Pal-Arinsal i Naturlàndia permetran anar als dos complexos - Poble Andorrà\nEls forfets de temporada de Pal-Arinsal i Naturlàndia permetran anar als dos complexos\nQui tingui el passi massanenc tindran una invitació a Camprabassa i els del lauredià en disposaran d'una per a Pal-Arinsal\nNaturlandia i Vallnord-Pal Arinsal han formalitzat un nou acord comercial que beneficia els usuaris del forfet de temporada dels dos camps de neu. Així, l’estació d’esquí de fons de la Rabassa i l’estació d’esquí alpí de la Massana ofereixen als seus clients de temporada l’oportunitat de poder intercanviar un dia d’esquí a l’altre centre, combinat amb altres activitats en el cas de Naturlandia.\nD’aquesta manera, els compradors de l’abonament de temporada anyal Ski & Bike de Pal Arinsal, rebran una invitació per accedir a les pistes d’esquí de fons de Naturlandia, acompanyat d’un viatge en tobotronc, de l’entrada a l’airtrekk amb tirolina, la visita al parc d’animals, i l’accés al circuit de raquetes i trineus. En el cas dels compradors del forfet d’hivern de Naturlandia, aquests rebran una invitació per a un dia d’esquí alpí a l’estació de la Massana.\nFins 237 alumnes de la Universitat d’Andorra podran estudiar a l’estranger


El perquè d'un «sí» a la MAT\nJOSEP ANTONI DONAIRE..\nL'alternativa sostenible vol dir això. Canviar el model, posar en marxa les mesures que frenin els efectes d'una proposta inercial. Però sense posar en perill de manera irreversible la solvència del model econòmic i social\nN'hi ha que diuen que aquest és un debat reeditat. La història de sempre. Els qui defensen un creixement a qualsevol preu contra els qui consideren que un altre món és possible. El territori contra el progrés. David contra Goliat. La història de sempre. Però jo voldria intentar defensar una hipòtesi alternativa: la línia entre Bescanó i Baixàs no es proposa en un context de laissez faire, sinó en un context de canvi de model. Aquesta és la paradoxa; aquesta és la novetat. Els símptomes del canvi de model es poden sustentar, almenys, en dos elements. Primer, la planificació territorial s'ha modificat substancialment amb l'aprovació del pla director urbanístic del sistema costaner i el pla director de l'Empordà (no sense crítiques). La principal aportació dels nous plans és que opten per ciutats compactes, centralitats on viure i treballar (i, per tant, on es pot gestionar de manera eficient el transport públic), en oposició a l'esquitxada territorial del model precedent. Ciutat i no urbanització. Segon, el pla de l'energia 2006-2015 aprovat pel Govern planteja un nou escenari basat en l'eficiència energètica i l'aportació massiva d'energies renovables. Si el 2003 les energies renovables representen el 2,9% del total de Catalunya, la previsió del 2015 és del 9,5%. Així, l'energia eòlica passa d'una generació de 90 MW actuals als 3.500 MW el 2015 (40 vegades més); l'energia solar tèrmica salta dels 40.000 metres quadrats de 2003 a 1,5 milions de metres quadrats; i les biocombustibles, que actualment representen uns 25.000 TEP (tona equivalent de petroli), augmentaran fins a 850.000 TEP. Eficiència energètica Els programes d'eficiència energètica permeten reduir el consum per càpita industrial i domèstic. Si el 2004 el pressupost per a aquesta partida és de 2 milions d'euros, la previsió pel 2015 és de 120 milions. Per què en aquest context de canvi és necessària la línia? En primer lloc, cal tenir present que les mesures que proposa el pla de l'energia 2006-2015 no són suficients. Si les previsions agosarades del pla es porten a terme (i això vol dir, per exemple, crear nou plantes de cicle combinat, amb el protocol de Kyoto com una espasa de Dàmocles), el 2010 la demanda energètica haurà crescut en un 36%. Catalunya tindrà un creixement econòmic i demogràfic molt notable en els pròxims anys, que es tradueix inevitablement en un increment de la demanda. Si ho fem tot molt bé necessitarem molta més energia. I el principi bàsic que ha de guiar la política energètica en els pròxims anys és «assegurar el subministrament industrial i domèstic», garantir l'accés a l'energia. En segon lloc, la interconnexió garanteix una certa estabilitat del sistema. Per exemple, l'increment exponencial de l'energia eòlica necessita una xarxa de suport que asseguri el subministrament en moment de no vent. L'arribada del tren d'alta velocitat implica també una demanda extraordinària d'abastiment energètic i d'estabilitat del sistema. Finalment, hauríem d'afrontar el debat sobre les fronteres energètiques. És sabut que actualment Catalunya és deficitària i necessita el subministrament energètic d'altres territoris (França i Aragó). Aquesta dependència és més evident a les comarques gironines. El dia de potència elèctrica consumida en punta a Girona fou el 27 de gener de 2005, amb 840 MVA, mentre que la producció a Girona aquell mateix dia fou de 135 MVA, sis vegades menys. Hem d'entendre, per tant, la sensació que genera a les comarques de Tarragona el nostre particular NIMBY. De fet, la Unió Europea camina en una direcció inversa i està impulsant un mercat únic de l'energia (gas i electricitat). El pla preveu, entre moltes altres mesures, nou xarxes transeuropees d'energia. En un context en el qual Catalunya està connectada a Europa mitjançant els transports, el coneixement, les mercaderies o les persones, mantenir l'aïllament energètic del país i la dependència de les fonts peninsulars és un risc que mereix ser estudiat. L'alternativa sostenible vol dir això. Canviar el model, posar en marxa les mesures que frenin els efectes d'una proposta inercial. Però sense posar en perill de manera irreversible la solvència del model econòmic i social. Per això, i malgrat l'oposició legítima i comprensible, vull manifestar públicament el meu «sí a la MAT».


Nematoloma rogenc - Viquipèdia, l'enciclopèdia lliure\ncomestible amb precaució\nEspècie Hypholoma lateritium\nColònia de nematolomes rogencs.\nEl nemalotoma rogenc o bolet de pi rogenc (Hypholoma sublateritium) és un bolet que creix en grups nombrosos.\n4 Possibles confusions amb altres bolets\nCapell de 4 a 10 cm, globulós o hemisfèric, segons l'edat, molsut, llis i eixut, de color roig teula, més fosc a la part central i més clar cap al marge. A sota porta làmines fines i atapeïdes, de color grisenc que s'enfosqueixen fins a un to olivaci fosc, gairebé negre, quan maduren les espores.\nPeu de fins a 6 cm d'alçària, grogós al capdamunt i bru rosat a la base. Una cortina blanquinosa, fugissera, que uneix la vora del capell amb el peu en els exemplars joves, deixa sovint les restes a la part alta del peu, on es posa de manifest en ennegrir-se per les espores caigudes que hi queden atrapades.\nLa carn és grogosa, sense olor apreciable, amargant.\nÉs un bolet que forma feixos de molts individus, damunt de soques velles i fusta morta, a l'estiu i a la tardor, però és un bolet que es pot trobar tot l'any.\nA Europa se'l considera que és un bolet no és comestible pel seu gust amarg molt desagradable. A més, és sospitós de toxicitat. No obstant això, als Estats Units i al Japó és consumit.\nPossibles confusions amb altres bolets[modifica]\nÉs possible confondre'l amb altres bolets de pi com ara Hypholoma fascicilare, més petit, de color més clar, amb làmines de color groc sofre en els exemplars joves i amb Hypholoma capnoides, amb les làmines d'un gris blavís, de carn dolça. Tots aquests bolets creixen sobre fusta formant feixos i són rebutjables des d'un punt de vista culinari.\nTambé és possible la confusió amb Galerina marginata.\nPascual, Ramon; Llimona, Xavier; Nistal, Miquel; Cuello, Pilar i Cuello, Josep: Els bolets. Edicions Intercomarcals, S.A, Col·leccions Temàtiques, volum I, Manresa, 1994. ISBN 84-88545-06-1, plana 99.\nA Wikimedia Commons hi ha contingut multimèdia relatiu a: Nematoloma rogenc\nFotografies d'aquest bolet en diferents estadis de creixença.\nFotografies i descripció d'aquest bolet. (anglès)\nEl nematoloma rogenc a l'Index Fungorum. (anglès)\nÀmplia informació sobre aquest bolet. (polonès)\nObtingut de «https://ca.wikipedia.org/w/index.php?title=Nematoloma_rogenc&oldid=19116652»\nLa pàgina va ser modificada per darrera vegada el 3 nov 2017 a les 18:51.


'Motxilla' serà la imatge de la 30a Universitat d'Estiu\nL'artista Juan Diego Ingelmo és el guanyador del concurs de cartells\n'Motxilla'. Juan Diego Ingelmo Benavente\nUna bossa-llibre a lloms d'una noia amb un sol que revela una secció de la façana del Rectorat de la Universitat de Lleida (UdL) tot al·ludint a la llum del saber, és el leitmotiv de 'Motxilla', el disseny guanyador del concurs de cartells per triar la imatge de la 30a Universitat d'Estiu, que enguany tindrà lloc del 27 de juny al 22 de juliol propers.\nEl seu autor és Juan Diego Ingelmo Benavente, un artista asturià resident en terres castellonenques des de ben petit. Pintor, escultor, il·lustrador vocacional i dissenyador gràfic de professió, ha realitzat diverses exposicions de pintura a Castelló. Com a dissenyador, ha treballat per a diverses agències i empreses nacionals i internacionals. És un apassionat de la cartelleria i té més de 400 guardons en concursos de cartells com ara el de Fogueres d'Alacant, Magdalena de Castelló, Carnestoltes de Badajoz i la Semifinal de la Copa Davis de 2012.\nIgelmo explica que 'Motxilla' representa una imatge basada en la simplicitat i claredat de línies que uneix l'essència lúdica i formativa de la Universitat d'Estiu. El color i la inclinació dels plans guien l’atenció de l’ull cap a la "motxilla-llibre" de la nostra protagonista, que és en sí una declaració d'intencions. Els colors càlids en contraposició als freds i els tons vius en contrast amb la funcionalitat geomètrica ens parlen de la possibilitat de conjugar l’estiu amb la formació.\nPer la seua part, el jurat -format per Serrat Pons (professora de l'Escola d'Art Municipal Leandre Cristòfol), Carme Molet (professora de la UdL) i M. Pilar Sánchez (Unitat de Promoció i Publicitat de la UdL)- ha destacat les formes netes, sense floritures del cartell, així com la imatge sintètica i sòbria de la figura central que evoca una estètica d'avantguarda. El domini de les línies diagonals dona dinamisme a la composició i la forma donada al text, separada de la figura central i sobre una imatge de l’edifici central de la UdL adopten l’aparença d’un escut universitari. "La noia amb una motxilla-llibre i una estora enllacen bé amb l’esperit de la Universitat d’Estiu", conclouen.\n'Motxilla' s'ha imposat entre els 74 originals presentats i el seu autor rebrà un premi de 1.000 euros. La majoria de les obres procedeixen obres de Lleida (22), mentre que la resta han arribat de diverses localitats de Barcelona (17), Girona (6), Navarra (15), Saragossa (6), València, Alacant, Castelló, Múrcia, Santander, A Coruña, Madrid i la Rioja. Fins al 31 de març de 2022 es podrà visitar l'exposició de les 74 obres presentades al certamen al vestíbul de la planta -1 de l'edifici Polivalent, a Cappont.\nLa resolució del concurs dóna el tret de sortida a la 30a edició de la Universitat d’Estiu que, en un aniversari especial, espera recuperar l’activitat presencial habitual després de dos edicions celebrades en línia a causa de la situació sanitària. El programa d’aquesta edició es farà públic a finals del mes d’abril i l’inici del període de matrícula està previst per a mitjans de maig.


Les contes d’Hoffmann - La síndrome de Stendhal\nPublicat el 21 de febrer de 2013 per Elsa Álvarez Forges\nTítol: Les contes d’Hoffmann\nLlibret: Jules Barbier, basat en tres contes d’E. T. A. Hoffmann\nIntèrprets: Michael Spyres (Hoffmann), Kathleen Kim (Olympia), Natalie Dessay (Antonia), Tatiana Pavlovskaya (Giulietta), Michèle Losier (La musa/Nicklausse), Laurent Naouri (Lindorf)\nDirector musical: Stéphane Denève\nDirector d’escena: Laurent Pelly\nAquesta òpera havia de ser un dels plats forts de la temporada d’enguany del Liceu, però al final hi ha hagut canvis que l’han deixat en ben poca cosa. Em refereixo al repartiment, que havia d’estar encapçalat pel tenor Vittorio Grigolo com a Hoffmann i la soprano Natalie Dessay com a Olympia, Antonia i Giulietta. Aquesta parella perfecta i radiant haurien fet brillar aquesta preciosa òpera en tota la seva esplendor. Però Grigolo ha estat substituït per un tenor discret i mediocre, i Dessay només ha fet el paper d’Antonia.\nLes contes d’Hoffmann és una òpera curiosa que està integrada, tal com en diu el títol, per tres contes protagonitzats pel seu autor: l’escriptor romàntic alemany E. T. A. Hoffmann. Les històries contenen tots els elements propis del romanticisme: misteris, fantasmagories, elements irracionals i sobrenaturals, a banda d’amors impossibles. En aquest sentit, l’escenografia va quedar molt ben resolta a l’hora de plasmar aquest ambient misteriós, especialment al segon acte, el d’Antonia, amb una habitació blava plena d’escales que s’apropaven i s’allunyaven, i que recordaven les dels dibuixos d’Escher. A través de les finestres s’hi veien espirals en moviment clarament inspirades en Vertigo d’Alfred Hitchcock. Era ben bé una escena de suspens, gairebé de por psicològica.\nQuant als cantants, com he dit abans, van ser mediocres en conjunt. Certament, Natalie Dessay va brillar amb llum pròpia i va destacar per damunt de tots els altres, però també és veritat que no té els aguts esplendorosos que tenia abans i no sé si hauria estat capaç de fer l’Olympia que havia fet fa anys amb uns sobreaguts espectaculars. Tot i així, és una cantant molt sòlida, amb una veu ferma i plena en el registre de soprano lírica. És l’única soprano lleugera que ha estat capaç de fer el pas i abordar amb comoditat el repertori de lírica. Michael Spyres va ser un Hoffmann mediocre, discret i apagat. Té una veu amb problemes evidents de projecció que és incapaç de fer aguts si no és en pianíssim, i a mesura que avançava l’òpera, més se li notaven les mancances. Cal destacar també l’Olympia de Kathleen Kim, amb uns picats magnífics, malgrat que els sobreaguts li van quedar plans i opacs. Escènicament, va ser una Olympia deliciosa, amb una expressivitat de moviment molt notable. En canvi, la Giulietta de Tatiana Pavlovskaya va ser molt decebedora, amb una veu indefinida i cantant amb poc convenciment, com qui no vol la cosa. També cal dir que el tercer acte va estar molt escapçat i així, per exemple, va començar directament amb la Barcarola cantada per Giulietta i Nicklausse, saltant-se’n la versió instrumental que la precedeix. Laurent Naouri va resultar un baix-baríton prou convincent, amb autoritat en tots els papers que va representar.\nPersonalment, m’agrada molt l’òpera francesa, i Les contes d’Hoffmann té la peculiaritat dels elements sobrenaturals que li confereixen un aire de misteri, com també passa amb Der Freischütz, de Weber, una altra gran òpera romàntica. Per això sap greu no haver aconseguit trobar un repartiment de primera divisió per abordar-la. Aquest cop vam gaudir d’una escenografia magnífica, especialment adient per a l’òpera, però va fallar la interpretació vocal. Llàstima.


Abu-Muhàmmad Alí ibn Àhmad al-Muktafí bi-L·lah —àrab: أبو محمد علي بن أحمد المكتفي بالله, Abū Muḥammad ʿAlī b. Aḥmad al-Muktafī bi-Llāh—, més conegut per la primera part del seu làqab com al-Muktafí (878-908), fou califa abbàssida de Bagdad (902-908).\nAl-Mustakfí, Al-Qàhir, al-Múqtadir\nD'altra banda va combatre els enemics del califat amb valentia i èxit: els càrmates que assolaven Síria i van arribar a saquejar Damasc foren derrotats pel general Muhàmmad ibn Sulayman i els va dispersar. Llavors al-Muktafí va marxar a Egipte on aviat va posar punt final a la dominació dels tulúnides; molts partidaris d'aquestos van passar al seu bàndol. Amb els romans d'Orient també va lluitar: un grec que s'havia convertit a l'islam, de nom Lleó, al front d'una flota musulmana de 94 vaixells, va fer diverses expedicions contra les costes gregues, però en terra els romans d'Orient tenien tot l'avantatge. El 904 va morir el visir al-Qàssim i el va succeir al-Abbàs ibn al-Hàssan al-Jarjaraí.\nObtingut de «https://ca.wikipedia.org/w/index.php?title=Al-Muktafí_(abbàssida)&oldid=28101618»


Ciutats al llarg del temps. Londres\nSegueix la turbulenta història d'una de les més emocionants ciutats del món, des de l'any 3500 a. C. fins al present. Coneix a colonitzadors, guerrers i governants, presencia invasions estrangeres i experimenta la vida de Londres a través dels ulls dels seus habitants. Les il·lustracions, els dibuixos i els plànols innovadors et conviden a explorar l'evolució d'una ciutat europea. Les següents pàgines tracen la llarga història de Londres. Llegint-les, veuràs com primer va ser un simple campament al costat del riu i després una pròspera ciutat. Descobriràs com la van conquistar i van cremar fins als fonaments. I presenciaràs com Londres reneix fins a convertir-se en una gran ciutat, pròspera i multicultural. Els dibuixos, esquemes i plànols, així com les referències creuades, ajudaran als joves lectors a explorar Londres i els seus canvis a través del temps. L'estil narratiu de l'autor ens acosta als ciutadans de Londres i als seus governants, per a viure amb ells els esdeveniments que van marcar la història d'aquesta ciutat. Un enfocament original i il·lustrat per a descobrir la història de Londres i de la seva gent.


T3. Ciències de la informació geospacial  | Anàlisi i Cartografia de la vegetació (UAB) | Unybook\nT3. Ciències de la informació geospacial (2016)\nT3. Ciències de la informació geospacial\nT3. CIÈNCIES DE LA INFORMACIÓ GEOESPACIAL Un mapa és la base de la ciència de la informació geoespacial. És una representació gràfica d’informació definida per la seva localització en l’espai i pels seus atributs topològics i temàtics. La representació gràfica implica l’abstracció de la realitat, els problemes d’escala i la simbolització i projecció. És clau que estigui en un sistema de coordenades universal o local i en temps, quin atribut tenen (altitud, temperatura, tipus de vegetació..). Al final, ens permet facilitar la navegació i explorar el territori i d’aquesta manera comprendre i gestionar aquest territori.\nELEMENTS D’UN MAPA La llegenda, que permet interpretar el mapa (relaciona entre la part simbòlica i descriptiva dels atributs), l’escala (quina relació hi ha entre la mida del mapa i la porció real del territori), el sistema de referència cartogràfica.\nLes escales no són constant al llarg del mapa, ja que la Terra té diferent relleu i diferent curvatura. I les escales són la proporció entre les dimensions reals d’un objecte i la seva representació en una superfície plana, en canvi, l’àmbit geogràfic és la porció de la Terra que està representada en el mapa. Per tant, l’escala adequada és aquella que tingui relació entre l’àmbit escollit i l’escala fit-forpurpose.\nCARTOGRAFIA La cartografia analògica són aquells mapes pintats a mà que es guarden en biblioteques on estan conservats i la cartografia digital és aquella feta a ordinador i a l’abast de tothom ja que és mundial. Quines són les diferències? Amb la cartografia analògica no calia gaire especialització, no per fer el mapa sinó per utilitzar-lo i amb la cartografia digital l’espai a utilitzar per guardar és menor però hi ha problemes amb l’emmagatzematge, ja que la informació ocupa molt i s’han de tenir molts discos durs i molt lloc on poder conservar-la. Les avantatges del món digital són la facilitat d’actualització i de repetició amb paràmetres diferents, és a dir, fent simulacions, una visualització cartogràfica amb moltes possibilitats (canvi de colors), una enorme potència de consulta i extracció d’informació, una integració de molta informació diversa (informació mundial i complementada.\nNormes ISO pactades mundialment i així es desenvolupen uns estàndards per seguir a l’hora de crear mapes i per tant, que siguin interoperables), una possibilitat de fer anàlisis sofisticades (geocomputació) i una major consistència i eficàcia.\nEn la cartografia digital tenen sentit els talls cartogràfics ja que per l’estudi, si només ens centrem en una regió, no ens cal tota la regió mundial.\nEn la cartografia digital existeix el cas del Fire Wheather Index a Andorra, és a dir, mapes viu que ens permeten saber en viu els incendis d’Andorra. Tenir vàries estacions meteorològiques de la regió i es descarreguen via mòdem en un ordinador i es guarden en una base de dades. Aquesta informació s’homogeneïtza i es filtra, és a dir, que no hi hagi errors. Un cop això, es calcula l’índex de risc d’incendis, un model desenvolupat a través d’articles científics, agents forestals.. i a partir de les variables climàtiques i l’estructura vegetal podem deduir si el risc d’incendi serà elevat o no. El sistema necessita clima, estacions meteorològiques i la biomassa de cada lloc. Per últim, es general el mapa, que ens diu en quines zones hi ha més i menys risc i aquest es publica a Internet de manera que tothom ho pugui consultar.\nUSUARIS DE LA INFORMACIÓ GEOESPACIAL Els actors són els que avui en dia construeixen els mapes. També tenim la gent que acaba fent la política i que gestiona. S’han definit unes àrees de benefici social que són una iniciativa moderna com és el GEOSS (Global Earth Observation System of Systems). Aquestes àrees tenen sentit a nivell global i el GEOSS intenta tenir cartografia a nivell planetari de tots els temes.\nTIPUS DE MAPES Mapa topogràfic. És un mapa amb informació bàsica d’un territori que serveix de base per elaborar la cartografia temàtica. Fa una especial èmfasi en la precisió planimètrica (X,Y) i altimètrica (Z). Els mapes topogràfics mostren la morfologia del relleu amb les corbes de nivell (isobates), els elements necessaris per a garantir una bona navegació pel territori (límits administratius, poblacions, fonts, cims, rius, carreteres) i la toponímia (els noms dels llocs).\nMapa temàtic. Potser categòric o quantitatiu.\n- Segons el seu format: Diferència entre una capa ràster en format SIG i entre una capa ràster en format JPG, que és en color i només ens serveix per veure, només és una fotografia i per tant, no ens dóna informació del territori. En canvi, una capa SIG permet fer una sèrie d’anàlisi en mapes.\n- Segons la seva validesa temporal: Temps real o quasi temps real (near real time) que és un mapa a temps real o a llarg termini (long term) que és un mapa a llarg termini, com canviarà. La visió entre ambdues és molt diferent.\n- Segons la seva funcionalitat: Són mapes operacionals, han sortit del món acadèmic i poden ser utilitzats per prendre decisions.\n- Segons la forma de representació: poden ser plans (pantalla o paper), en globus virtuals (google earth) o 3D (no evoluciona. Normalment als 3D els hi falten dades).\n- Altres: Story maps. Utilitza la cartografia per explicar i il·lustrar diferents aspectes relacionats amb les diferents zones humides que hi ha en el món.\nFONTS DE DADES Fonts d’informació susceptibles de ser convertides a mapes o incorporades a un sistema d’informació geogràfica. Poden ser sensors ex-situ o sensors in-situ. La informació, bàsicament, ens la donen els satèl·lits (sensors ex-situ). Sensors ex-situ són aquells que no estan a prop del que estan mesurant o interpretant i en canvi, els sensors in-situ són aquells sensors propers a allò que estan mesurant.\nCom ja s’ha dit, un sensor ex-situ són els satèl·lits, satèl·lits que giren al voltant de la Terra que interpreten la Terra i ens proporcionen diferents imatges sobre ella (comunitat de físics). La teledetecció és que els satèl·lits agafen dades, capa ràster, que les acumulen. Les fotografies aèries, que es diferencien en què són un tipus d’avioneta que agafen aquestes imatges de la Terra (cartogràfics que la fan volar a propòsit), i com que volen molt més baix tenen una major resolució i per tant, podem saber més coses sobre l’aspecte de la Terra. Un altre tipus de sensor són els drons, vehicles aeris no tripulats, que no volen constantment sinó quan ho necessitem i com que volen a baixa alçada, tenim dades a molt detall però l’àmbit cartogràfic és molt limitat.\nEls sensors in-situ, són aquells sensors que ens permeten agafar dades estant en contacte amb la Terra. Estacions climàtiques que mesuren el vent, la radiació solar, estacions de contaminació, sensors no fixes que són boies que mesuren la temperatura del mar, la quantitat de plàncton... La sonda és per saber què passa a diferents nivells de l’atmosfera. Hi ha un sensor que mesura l’intercanvi del CO2, com respiren les plantes. Hi ha el treball de camp, GPS, les bases de dades que poden incorporar-se als sistemes d’informació geogràfica si en tenim les coordenades, el mòbil (idea d’anar generant aplicacions que permetin que els ciutadans puguin afegir dades per tal d’incorporar-se als SIG).\nMODEL CONCEPTUAL KID La font de dades, és a dir, tots els sensors, el treball de camp, les eines d’integració (SIG) tenen eines capaces de capturar informació que permeten formar una cartografia elaborada que aquesta és analitzada per tal de poder comprendre-la i interpretar-la.\nAnàlisi i Cartografia de la vegetació - Tema 3. Ciències d'informació geospacial (2016) Apunte\nAnàlisi i Cartografia de la vegetació - Tema 3: Sistemes d'informació geospacial (2018) Apunte\nAnàlisi i Cartografia de la vegetació - Tema 03. Sistemes d'informació geospacial (2018) Apunte


Curs “Projectes europeus per a les ONG: programes i participació”\nOrganitzat per CIEMEN, el curs va dirigit a les organitzacions del Tercer Sector interessades a apropar-se a Europa.\nEl curs “Projectes europeus per a les ONG: programes i participació” organitzat per CIEMEN és una oportunitat per a les persones que treballin com a tècnics o directius d’entitats del Tercer Sector i que estiguin interessades a apropar-se a Europa. Sovint, la Unió Europea és percebuda com una institució llunyana, però pel que fa a la societat civil, inverteix molts esforços i ofereix eines perquè les organitzacions puguin aprofitar diferents oportunitats.\nL’objectiu del curs és explicar la realitat i el funcionament europeus, a més de revisar el marc de finançament plurianual actual i exposar els programes i línies de finançament principals per a ONG. En línies pràctiques, també es mostraran els passos per presentar i gestionar un projecte europeu.\nMòdul 1: Període de programació 2014-2020\nMòdul 2: Fonts de finançament per a ONG\nMòdul 3: Suport institucional a Catalunya\nMòdul 4: De la idea al projecte europeu\nMòdul 5: Taller: presentació d’un projecte europeus\nMòdul 6: Preparació i gestió financera d’un projecte europeu\nMòdul 7: Execució del projecte\nPer conèixer la durada dels mòduls, els ponents i més informació sobre el contingut, la inscripció i el lloc de realització, pots consultar el següent enllaç. A més, el curs es completarà amb una visita a Brussel·les el dia 26 d’octubre (els costos aniran a càrrec de l’alumne), per conèixer les institucions europees i la seva relació amb les organitzacions externes.\nEl curs s’iniciarà el dia 19 de setembre i s’acabarà el 19 d’octubre de 2016. Amb una durada d’un mes, serà els dilluns i els dimecres de 16:00 a 19:00 l’horari habitual. La data límit per fer la inscripció és el 13 de setembre de 2016.


A daily sweet: Amanida amb shiitake\nCom que ja és tardor, què res millor que fer receptes amb bolets. Però com tots sabeu no ha plogut massa i els boscos estan secs. Per tant, com que encara no en puc trobar de temporada haig d'anar pels que estan envasats o pels que es cultiven.\nAquesta vegada he triat el shiiatke. Com podeu suposar, aquest tipus de bolet no el trobem als nostres boscos i els hem d'importar o bé cultivar aquí. El motiu pel qual l'he escollit és perquè fa dies que volia fer una amanida japonesa i ja us puc dir que ens ha agradat molt. De fet, no en tenia cap dubte. Les amanides se solen associar amb l'estiu, perquè són refrescants. La que us proposo avui no és pels dies de més calor, ja que porta ingredients calents.\n100 gr de shiitake (o més, tot dependrà de la vostra gana)\n1 ceba mitjana tallada a rodanxa\n2 cabdells d'enciam (o el que preferiu)\n1/4 de cullerada de mirin\nPrimer de tot, rentem els shiitake i els hi tallem una mica els peus. Els deixem escórrer i després els posem sobre paper absorvent per acabar de treure tota l'aigua. Un cop ben secs, els fem dos talls al barret en forma d'X i hi tirem sal gruixuda. Escalfem una planxa amb una mica d'oli. Quan estigui ben calenta hi posem els bolets amb el barret que toqui la planxa. Ho deixem coure fins que s'enrosseixin. Els girem i el hi deixem uns 3 minuts. Mentre es feien els bolets, a la mateixa planxa hi he tirat la ceba. Com que està tallada molt fina, quan els bolets han estat, la ceba estava al punt.\nA l'hora d'emplatar, fem un llit d'enciam i per sobre hi posem la ceba i els shiitake. Per fer la salsa, només cal barrejar els 3 ingredients. Només ens faltarà tirar-ho fer sobre l'amanida.\nEtiquetes de comentaris: Bloc, Entrants, Japonès\nRoser 10 d’octubre de 2011 a les 8:25\nFa molt que no menjo shitake! i mira que són bons! aquesta amanida la trobo fantàstica! a veure si en compro i la faig! petons\nJudith 10 d’octubre de 2011 a les 9:59\na vegades no fa falta molt complicar-nos per menjar bé! visca els bolets!!! petonets\nhttp://debuencomeryalgomas.blogspot.com/ 10 d’octubre de 2011 a les 11:35\nsi encara de bolets pocs ,a veure si plou una micona,aquesta t'ha quedat perfecte.un beso\nAlba 10 d’octubre de 2011 a les 12:39\nooh!m'encanten els shiitake sigui cim sigui. En amanida crec que no els he menjat, provarem :)!!\nMiquel 10 d’octubre de 2011 a les 12:47\nuna bona amanida pero a mi el gusto de shiitake no me acaba de gustar cuestion de gustos\nAnna 10 d’octubre de 2011 a les 15:14\nUna amanida senzilla, perfecta per acompanyar... I amb salsa de soja a la salsa!! Això és el que més m'ha agrada, jaja, i m'apuno la idea ;)\nChez Silvia 10 d’octubre de 2011 a les 15:56\nA mi m´agraden molt, compro cada setmana, i amb amanida encara no els he posat, provaré!petons\ngarlutti 11 d’octubre de 2011 a les 8:55\nSe ve muy interesante esta receta ..pero los mios en la salsa es lo que ponen ..peros.. por lo demás se ve muy apetecible .bsssMARIMI\nelsfogonsdelabordeta 11 d’octubre de 2011 a les 15:11\nAma nideta amb bolets? Vinc volaaaaaant!!\nMaría Galván 12 d’octubre de 2011 a les 17:28\nEm sembla perfecte prendre amanides en totes les èpoques de l'any ia sobre si les adaptes amb ingredients de temporada com els bolets. Ja trobada rovellons per aquí, així que potser m'animo amb ells.\nTrini Altea 13 d’octubre de 2011 a les 15:37\nMmmmmmmmmm me gusta !!!!


Relat "Retrats de família"\nInici > detall del relat: Retrats de família\nEl temps passa, els anys van caient a mesura que arrenquem els fulls del calendari, persones properes i estimades s’allunyen del nostre costat, deixen d’acompanyar-nos en el dia a dia. Malgrat el dolor que ens provoca aquesta separació només queda aprendre a viure sense la seva presenciapalpable i amb tot el ventall de records que hem anat acumulant al llarg d’hiverns, primaveres, estius i tardors.\nAmb tot, les dates assenyalades les que hem viscut un any rera un altre, resulten difícils de pair. Són pessics del temps , instants durant els quals som conscients de la seva absència: aquell petó que fregava l’ànima, una picada d’ullet que era només per a la teva mirada, una braçada que t’embolcallava el cos i et protegia de qualsevol perill, un somriure fugaç d’agraïment…\nDiuen que un no mor mentre algú el recorda.\nLes fotografíes, a banda dels records que duem al cor i a la memoria, ens ajuden a no oblidar.\nAhir vaig plorar de tristesa i enyorança. Avui he sentit la necessitat de remenar retrats familiars i ara ploro davant les imatges de vides passades que solen dormir dins la mateixa capsa on les guardava la mare. De tant en tant les despertó i em parlen de temps i moments plens de vida.\nM’agrada pensar i creure que mentre els meus ulls vessen de llàgrimes, en algun lloc de l’immens espai que ens envolta com una enorme placenta, els qui ja han partit encara hi perduren. Diguem-ne un punt de llum, una estrella, un àtom d’energia… . La imatge poc importa. Per damunt de tot continuem respirant, plorant i rient, perpetuant el seu record, la seva i nostra historia.\nAl cap i a la fi la nostra existencia està teixida per la memoria de tots aquells que ens han precedit.